ཁྱོད་ནི་སློབ་ཆེན་པ་རེད།ཁྱོད་ཀྱིས་འགན་ཁུར་ཡོད་ཚད་ཕ་མའི་སྟེང་ལ་བཀལ་ཆོག་ཀྱང་།ནན་ཏན་གྱིས་སློབ་སྦྱོང་མི་བྱེད་དོན་ཅི་ཡིན།ཁྱོད་ཀྱི་སེམས་པ་སྲ་མོ་རྡོ་དང་མཚུངས་པ་ཅི་རེད།མཚན་མོར་ང་ཚོ་ཡིད་ཚིམ་པ་ཞིག་རྩེ་ཆོག་ལ།ཉིན་མོར་ང་ཚོ་ཡིད་ཚིམ་པ་ཞིག་གཉིད་ཆོགཡིན་ན་ཡང་ཕ་མས་ཉིན་མཚན་མེད་པར།ལོ་ཟླའི་རླུང་འཚུབ་ཀྱིས་གདོང་ལ་གྲོག་ཤུར་བརྐོས་ཀྱང་།འཚོ་བའི་ལྗིད་ཤུགས་ཀྱིས་སྒལ་བ་སྒུར་དུ་བཅུག་ཀྱང་འཁང་ར་མེད་པའི་སྡུག་རུས་བསྐྱེད་པ་ལ་ཁྱོད་ཀྱིས་འཛེམ་དོགས་མི་བྱེད།ཉིན་རྒྱུན་དུདང།ཉིན་རྒྱུན་དུ་སྐད་འཕྲིན་དང་སྐད་འཕྲིན།ཉིན་རྒྱུན་དུ་གློག་བཪྙན་དང་གློག་བཪྙན།སང་ཉིན་ཟེར་བ་ཞིག་ལ་བསམ་བློ་གཏན་ནས་མི་གཏོང་།སློབ་མཐར་ཕྱིན་པའི་ཉི་མ་ཐོན་དུས།སློབ་སྦྱོང་ནི་ཤོར།བྱ་གཞག་ནི་བོར།ད་དུང་གཉེན་བསྒྲིགས་ནས་ཁྱིམ་ཚང་སྐྱོང་བའི་དུས་ལ་སླེབས་འདུག་སྙམ་གྱིན་ཡོད་མོད།དེ་དུས་ད་གཟོད་རང་ཉིད་ནི་དགོད་གཏམ་ཞིག་དང་ཁྱད་མེད་པ་ཚོར་སྲིད།ཉི་མ་དེར་ཐོན་དུས།ཁྱོད་ལ་ཅི་ཡང་མེད།བརྩེ་དུང་མེད།བྱ་གཞག་མེད།དམ་བཅའ་མེད།དེ་དུས་སུ་ཞིག་གིས་ཁྱོད་ལ་དྲོད་ཁོལ་འཛོམས་པའི་བྲང་གཞུང་དེ་འབྱེད་དམ།ཁྱོད་ཀྱི་ཕ་མ་ལས་སུ་ཡང་མེད།སུ་ཞིག་གིས་སྤྲང་པོ་ལྟ་བུའི་ཁྱོད་ལ་ཆ་རྐྱེན་མིད་པའི་དཀྱེལ་ཡངས་སྒོམ་མམ།ཁྱོད་ཀྱི་ཕ་མ་ལས་སུ་ཡང་མེད།ཡིན་ན་ཡང་།ཕ་མས་ཁྱོད་རང་ཚེ་གང་བོར་སྲུང་མི་ཐུབ།ཕ་མ་ནི་ཁྱོད་ཀྱི་ཚེ་གང་གི་ལག་རྟེན་དུ་མི་རུང་།ཨ་ཕ་བུད་སོང་།ཨ་མ་བུད་སོང་།འོ་ན་ཁྱོད།འཇིག་རྟེན་འདིའི་སྟེང་ནས་སུ་ཡང་སུ་ལ་མི་དབང་ཟེར་བ་ཅི་མ་བདེན།རང་ཉིད་དང་ཕ་མ་ལས་སུ་ནི་སུའི་སུ་ཡིན་ནམ།འཛིན་མིད་སྣང་བྲལ་གྱི་སྟོང་པ་ཞིག་ལ་མགོ་འཁོར་ནས་ཚེ་སྲོག་ཆུད་ཟོས་སུ་མི་གཏོང་བར་མཁྱེན།དེ་དག་ནི་ཁྱོད་ཀྱིས་རྒྱས་སྤྲས་འཛད་སྤྱོད་བྱ་ཆོག་པའི་ཐོབ་སྐལ་ཞིག་མིན།རང་ཉིད་ཀྱི་གྲུ་ཁ་འཛུགས་པར་བརྩོན་པ་གྱིས་དང་།དེ་ལ་འཁོར་བའི་གྲུ་གཟིངས་ནི་རང་བཞིན་གྱིས་འདུ་ཡོང་བ་རེད།